Vieraanamme on tänään laulaja Nicole C. Mullen.
Lisäksi tarina miehestä, joka päätti tehdä itsemurhan -
myytyään itseään 40 vuotta.
Hän kuitenkin näki jotain, mikä esti häntä tekemästä sitä.
KÄÄNNEKOHTA Menestyksen hinta
Tervetuloa. Nimeni on Muyiwa.
Seurassani on tuottajamme Erica Linney.
Kuinka voit? - Hyvin.
Sinulla on tarjolla meille jotain hyvää tänään.
Kyllä vain.
Olen harmissani, kun en saanut itse haastatella Mullenia.
Johtuen siitä, että olit Lontoossa.
Siirrytään haastatteluun.
Nicole Mullen on laulanut vuosia, -
ja jatkaa perintöään uusimmalla albumillaan "Lumoutunut".
Puhuin hänen kanssaan uuden albumin tiimoilta.
Nicole C. Mullen ei ole vain palkittu laulaja-lauluntekijä, -
vaan hän myös opettaa nuorille tytöille taiteita ja laulamista.
Toisessa järjestössä hän opettaa nuoria esiintymään konserteissaan.
Nicole tunnetaan sähäkkyydestään, -
mutta hänen pehmeä puoli käy ilmi hänen ylistyslevyllään.
Ylistyslevysi todella yllätti.
Odotin rytmikästä menoa, -
mutta päädyin kyynelin toteamaan, kuinka kaukana olen Jumalasta.
Miten päädyit tekemään tällaisen albumin?
Jumalan vaikutuksesta.
Sain ideoita keskellä yötä, -
Sanan lukemisen jälkeen tai päivittäisissä askareissa.
Kysyin Jumalalta, mistä Hän halusi minun laulavan.
En halunnut lähteä arvailemaan laulujen aiheita.
Tunsin kuinka Jumala latasi lauluja sydämeeni.
Kirjoitettuani laulut kysyin Herralta kenelle näyttäisin niitä.
Puhuin ystävilleni ja miehelleni, ja ennen kuin huomasinkaan, -
olimme Ed Cashin kanssa rukoilemassa projektin puolesta, -
ja johdatuksesta saimme kasattua tuotantotiimin hyvin nopeasti.
Luin että teit laulusi "Tulkoon valtakuntasi", -
koska haluat ihmisten näkevän Jumalan valtakunnan.
Kuinka löytää Jumalan valtakunta ollessa sorrettuna, -
kun ympärillä on vain köyhyyttä ja sotaa?
Se on kiinnostavaa, sillä Jeesus sanoo Sanassaan: -
"Autuaita ovat hengellisesti köyhät. Autuaita ovat hiljaiset".
Jumalan valtakunnassa köyhät ovat rikkaita ja rikkaat köyhiä.
Kun olemme pohjalla ja kohtaamme haastavia tilanteita, -
se on paras mahdollisuutemme nähdä Jeesuksen tekevän ihmeitä.
Rakastan kertoa särkyneille, että on olemassa Parantaja -
Jeesus Kristus.
Tiedän kuka voi korjata meidät, ja antaa elämälle merkityksen.
Hän antaa synnit anteeksi, sillä Hän osti meidät verellään.
Meillä on toivo Jeesuksessa.
Riippumatta asuinmaasta, kielestä ja kulttuurista, -
me kaikki tarvitsemme Jeesusta, sillä olemme tehneet syntiä.
Olemme siunattuja, jos toimimme Sanan mukaan.
Pidän levysi nimestä "Lumoutunut".
Olet tehnyt paljon musiikkia, ja ollut uskossa pitkän aikaa.
Kuinka pysymme lumoutuneina Häneen?
Täytyy rukoilla ja lukea Sanaa.
Lukiessani tai kuunnellessani samoja Raamatunkohtia -
opin aina jotain uutta.
Olen hämmästynyt Hänen suuruudestaan, kauneudestaan, -
uskollisuudestaan ja kyvystään tehdä pienistä asioista suuria.
Oppiessani tuntemaan Hänet syvemmin olen aivan lumoutunut.
Haluan ohjata ihmisiä syvempään Kristuksen tuntemiseen.
Kun todella opimme tuntemaan Hänet, -
takaan sen, että tulemme olemaan lumoutuneita.
Millaista oli jutella Nicole C. Mullenin kanssa?
Se oli mahtavaa.
Pidän siitä, että hänen musiikkinsa on johdonmukaista.
Hänen ylistyksensä ja asenteensa on säilynyt johdonmukaisena.
Vastasiko musiikki odotuksiasi?
Se mitä mainitsin haastattelussa, on totta.
Vastoin odotuksia levyllä olikin pelkkää ylistysmusiikkia, -
ja löysin itseni tilanteesta, jota en odottanut kokevani.
En ole ihan varma, että oletko nyt täysin rehellinen.
Minä en kerro valheita.
Jatketaan tauon jälkeen.
"Ruoho kuivuu, kukkanen lakastuu, -
mutta meidän Jumalamme sana pysyy iankaikkisesti." Jes. 40:8
Seuraavaksi mies, joka halusi mainetta ja varallisuutta, -
mutta tuli toisiin aatoksiin tajutessaan niiden hinnan.
Nimeni on Minister, ja tulen Floridasta.
Isoisäni ja isäni olivat yökerhojen omistajia.
Äitini oli huumeriippuvainen lähes koko lapsuuteni ajan.
Hän kävi kirkossa ja yritti päästä sisään siihen elämään, -
mutta seurakunta ei ollut elävä, -
joten mikään ei muuttunut.
13-vuotiaana aloin myydä huumeita.
17-vuotiaana sain syytteet kolmesta aseellisesta ryöstöstä.
Olin useita kertoja nuorisovankilassa, -
ja paljon tekemisissä virkavallan kanssa.
Aloitin rap-muusikkona vuonna 1996.
Muut rap-muusikot kertoivat lauluissaan sielunsa myymisestä.
Yksi henkilö kertoi jutelleensa paholaisen kanssa, -
ja saaneensa sielunsa vastineeksi omaisuutta ja nimeä.
Sain levytyssopimuksen vuonna 1997.
Käytin huumeita ja alkoholia kellon ympäri.
Olin koukussa.
Eräänä yönä olimme äänittämässä kotistudiossani kavereiden kanssa.
Minulla oli jotenkin kummallinen olo tuolloin.
Osa kavereistani lauloi samaa tarinaa sielunsa myymisestä.
Luulin sen olevan vain kadoksissa olevien ihmisten sanaleikkiä, -
enkä ymmärtänyt, että he myivät sieluaan sananmukaisesti.
Lopulta pahat henget alkoivat puhua minulle ystävieni kautta.
Yksi kavereistani tarjosi minulle kassillisen täydeltä käteistä.
Paholainen käytti kavereitani houkutellakseen minua.
Minun olisi kirjaimellisesti tullut polvistua saatanan edessä.
Olin peloissani, sillä tiesin, että paholainen on todellinen, -
sekä Jumala on todellinen.
Olimme studiossa ja pyysin Jumalalta anteeksi elämäntyyliäni.
En tiedä miksi kaduin elämääni, mutta tiesin, että niin tuli tehdä.
Pyysin ääneen Jumalalta anteeksi, -
ja yksi kerrallaan kaverini alkoivat lähteä talostani.
Myöhemmin aioin tappaa itseni katkaistulla haulikollani, -
koska en nähnyt enää muuta vaihtoehtoa.
Sitten kuulin äänen käskevän minua menemään äitini luo.
Äitini ei ollut palavassa uskossa tuohon aikaan, -
mutta kuultuaan ajatuksiani hän käski minua rukoilemaan.
Hän haki raamatun, ja avasi psalmien kirjan luvusta 23.
Menin entiseen huoneeseeni, -
polvistuin ja pyysin Jeesusta pelastajakseni.
Seuraavan viikon ajan paholainen jatkoi houkutteluaan, -
enkä osannut muuta kuin tukeutua psalmiin 23.
Seitsemäntenä päivänä vapauduin täysin paholaisen vallasta.
Sananlaskujen luku 18, jae 21 kirkastui minulle, -
ja ymmärsin kuinka kielellä on vallassansa kuolema ja elämä.
Ymmärsin tuoneeni kuolemaa omaan elämääni, -
sekä muiden ihmisten elämään musiikkini kautta.
Jätin väärän musiikin teon.
Alettuani etsimään Jumalaa Hän tuli todelliseksi minulle, -
ja löysin minuuteni suhteessa Kristukseen.
Hän sanoi minulle, että olisin Hänen äänensä maan päällä.
Minun tulisi julistaa Hänen sanaansa katoilta.
Jumala käski muuttamaan nimeni S-kirjaimen M-kirjaimeksi, -
josta tulee nimeni Minister.
Hänen Sanansa muutti minut, ja se muuttaa kenet tahansa, -
joten pitäydyn siinä.
Et nähnyt äskeistä tarinaa sattumalta.
Voimme kaikki juosta rahan ja suosion perässä, -
mutta se on pelkkää tyhjyyden tavoittelua.
Mitä hyödyttää ihmistä voittaa omakseen koko maailma, -
mutta saada vahinko sielullensa? Mark. 8:36
Jatketaan tauon jälkeen.
"Jos joku janoaa, niin tulkoon minun tyköni ja juokoon.
Joka uskoo minuun, -
hänen sisimmästään on, niin kuin Raamattu sanoo, -
juokseva elävän veden virrat." Joh. 7:37-38
40 vuoden ajan Billy Lind käytti huumeita, ja myi kehoaan.
Hän koki itsensä arvottomaksi, ja päätti ampua itsensä, -
mutta näki peilistä jotain, mikä esti häntä tekemästä sitä.
Elämäni oli arvotonta.
Olin sisäisesti kuollut.
Billy halusi kuolla.
Hänen tuskansa alkoi 5-vuotiaana isän lähdettyä.
Identiteettini oli kateissa.
Syytin itseäni isän lähtemisestä.
Jo teini-iässä Billy oli viettänyt vuosia nuorisovankeudessa.
Minut raiskattiin ja minua pahoinpideltiin kaikin tavoin.
Nuorisojohtajat olivat kaiken sen takana.
Raiskaukset saivat aikaan lisää tyhjyyttä minussa.
Hän oppi kaduilla, kuinka saada rahaa myymällä kehoaan.
Elin selviytymistilassa.
Koin yksinäisyyttä ja tyhjyyttä, -
kun yritin turhaan täyttää sisälläni olevaa mustaa aukkoa.
Seksi oli lähes ainut keino selviytyä.
Tukahdutin kaikki tunteeni.
Pidin itseäni täysin arvottomana, -
ja uskoin olevani ihmislelu, joka täyttäisi toisten mielihaluja.
20-vuotiaana hän oli mukana porno- elokuvissa ja seksinäytöksissä.
Pornoteollisuus on kaikkea muuta miltä se näyttää.
Se jättää ison aukon sieluun.
Selvitäkseni siitä aloin käyttää suuria annoksia kokaiinia.
Lopulta alkoi poltettavan kokaiinin käyttö.
Aluksi tunsin olevani maailman nopeimman junan moottori.
Annoksien jälkeen tunsin olevani kuitenkin vain auton ratissa, -
ja vuosia myöhemmin olin kuin jarruvaunu.
Mielettömyydessäni uskoin, että jos saisin paremman annoksen, -
voisin jälleen tuntea olevani kuin junan moottori.
Niin ei koskaan tapahtunut.
Billy vietti aikansa kaapissa huumattuna, ja satuttaen itseään.
Viiltelin itseäni, ja hieroin omaa vertani ympäri kehoani.
Pistelin hampaideni hermostoja neuloilla.
Tein mitä tahansa, jotta voisin tuntea jotain.
Kipu oli tyhjää parempaa.
Olin täysin tunnoton.
Hän eli kaapissa 10 vuotta, -
ja tuli ulos vain myymään itseään saadakseen rahaa huumeisiin.
Ei ollut väliä kuinka paljon käytin huumeita tai alkoholia, -
sillä aioin jatkaa niiden käyttöä kunnes kuolisin.
Olin päättänyt tehdä itsemurhan, -
sillä tiesin sen tekevän tehtävänsä.
Kesken itsemurhayrityksen, hän näki jotain pysäyttävää.
Olin lakannut katsomasta itseäni peilistä häpeän tähden.
Näin peilistä vilauksen itsestäni, enkä kyennyt näkemään silmiäni.
Se muutti jotain minussa.
Epätoivossani sanoin: -
"Jumala jos olet todellinen, niin sinun täytyy pelastaa minut, -
koska sekunnin kuluttua aion painaa liipaisimesta".
Siinä hetkessä tunsin Jumalan hengen, -
ja Hänen kätensä laskeutuvan ylleni ja koskettavan sydäntäni.
Lempeä ääni sanoi minulle: "Nouse ylös".
Nousin ylös, katsoin peiliin ja näin silmäni jälleen.
Näin silmieni ja kasvojeni värin.
Näin toivon ympäröivän minut valonsäteinä.
Se oli paljon voimallisempi kokemus kuin kokaiini, -
himo tai mikään muu asia maailmassa, jossa elin.
Billy muuttui välittömästi. Hän heitti huumeet roskakoriin, -
osti Raamatun ja vietti seuraavan vuoden tutustuen Jumalaan.
Jeesus Kristus pelasti minut.
En osannut selittää sitä, mutta tiesin Jumalan olevan todellinen.
Hän oli elävä Jumala, joka kosketti sydäntäni.
Löysin toivon, ja tiesin olevani jonkin arvoinen.
Tiesin omistavani jotain parempaa, mitä elin viimeiset 40 vuotta.
Billy elää vaimonsa kanssa Floridassa, -
ja kertoo tarinaansa muille.
Joskus epätoivo on lahja meille.
Jos elät epätoivossa, niin huuda Jeesusta avuksi, -
ja Hän kohtaa sinut tilanteessasi.
Jos teet sen vilpittömin sydämin, niin Hän kuulee sinua.
Hän vastaa rukoukseesi tuomalla avun.
Jeesus voi vapauttaa sinut.
Hän antaa sinulle mitä sydämesi halajaa, -
kun halajat Hänen sydäntään.
Mikään ei ole mahdotonta Jeesukselle Kristukselle.
Oletko samassa tilanteessa, missä Billy oli?
Oletko selkä seinää vasten, ja menettänyt kaiken tärkeän?
Oletko tehnyt mielestäsi peruuttamattomia virheitä?
Jeesus voi eheyttää sinut, ja siksi Hän kuoli puolestasi.
Vaikka olet tullut muiden ja itsesikin torjumaksi, -
niin Jeesus voi tehdä elämästäsi elämisen arvoista.
Hän voi myös palauttaa sinulle menettämäsi vuodet.
Hän voi tuoda elämääsi perheen, ystävät ja menettämäsi rakkauden.
Sinun tarvitsee vain päästää Hänet sisälle sydämeesi.
Hän on todellinen.
Hän voi poistaa tuskasi juuri nyt.
Hän tulee sydämeesi, jos epätoivossasi pyydät Häntä.
Se tapahtuu rukoilemalla.
Rukoillaan yhdessä.
Tarvitsen sinua Jeesus, ja muistan erään laulun sanovan: -
"Tule sydämeeni Jeesus. Tule jäädäksesi".
En tiedä mitä muuta voin tehdä, kuin pyytää sinua elämääni.
Olen epätoivoinen, ja pyydän sinua muuttamaan elämäni.
Auta minua Herra. Aamen.
Jos rukoilit tämän rukouksen, niin takaan että muutos tulee.
Jatketaan tauon jälkeen.
"Sillä niin kuin maa tuottaa kasvunsa -
ja niin kuin kasvitarha saa siemenkylvönsä versomaan, -
niin saattaa Herra versomaan vanhurskauden -
ja kiitoksen kaikkien kansojen nähden." Jes. 61:11
Aikamme on jälleen lopussa, mutta huvin ei tarvitse loppua.
Löydät meidät kotisivuiltamme.
Lopetamme Nicole C. Mullenin säveliin.
Näkemiin ja Jumalan siunausta.
NICOLE C. MULLEN "Tulkoon valtakuntasi"
Isä tarvitsemme sinua enemmän kuin koskaan -
niin monin eri tavoin.
Jokapuolella on sotia.
Ihmiset kuihtuvat sisältäpäin.
Maa huokailee jälleen vapautta syvyyksistään.
Päästä meidät pahasta.
Kuluta se pois tulellasi.
Anomme sinulta rukoillen tässä hetkessä.
Tulkoon valtakuntasi, tapahtukoon sinun tahtosi, -
myös maan päällä, niin kuin taivaissa.
Tule, aseta valtaistuimesi, -
ja anna valtakuntasi ilmestyä.
Isä meidän, joka olet taivaissa, -
niin pyhä on nimesi.
Enkelit palvovat sinua, -
ja pian myös koko maa.
Saamme lohdun, ja kaikki kyyneleemme kuivataan.
Syömme elämän puusta, eikä elämä pääty koskaan.
Palvomme sinua valtaistuimellasi, jolloin tuot ilmi kunniasi.
Olet ainut Jumala.
Me rukoilemme: -
Tulkoon valtakuntasi, tapahtukoon sinun tahtosi, -
myös maan päällä, niin kuin taivaissa.
Tule, tee kotisi keskellemme, -
ja anna valtakuntasi ilmestyä.
Tapahtukoon sinun tahtosi, -
myös maan päällä, niin kuin taivaissa.
Tule, tee kotisi keskellemme, -
ja anna valtakuntasi ilmestyä.
Tulkoon valtakuntasi.
Suomennos: Antti Malvisto